विज्ञान की दृष्टि से भी इसे एक अत्यंत विकसित पक्षी माना गया है। कौए के स्वभाव में भोलापन भी मिलता है। न जाने कब से यह भोला पंछी धूर्त्त कोयल के हाथों उल्लू बनता आ रहा है। यह बेचारा न सिर्फ कोयल के अंडे सेता है; बल्कि उसके बच्चों को भी स्वयं की संतान समझकर बड़ा करता है। आँगन में फुदकती चिडिय़ा तो दाना चुगकर अपने घोंसले में चली जाती है, पर कौआ छोटे-मोटे कीड़े-मकोड़ों को अपना भोजन बनाकर घर के आसपास की गंदगी को भी साफ करता है और हमें कई संक्रामक रोगों से भी बचाता है।